PRITARTA

Rokiškio rajono savivaldybės tarybos

2018 m. kovo d. sprendimu Nr. TS-

**ROKIŠKIO R. OBELIŲ LOPŠELIO-DARŽELIO DIREKTORIAUS**

**2017 METŲ VEIKLOS ATASKAITA**

**1. Bendra informacija apie įstaigą.**

Įstaigos įsteigimo data − 1978 m.

Įstaigos kontaktai: adresas Stoties g. 31, LT-42216, Rokiškio r., telefonas ir faksas 8 458 78805,

el. paštas [obeliudm@gmail.com](mailto:obeliudm@gmail.com) , internetinės svetainės adresas – [www.obeliuld.lt](http://www.obeliuld.lt)

Savivaldybės biudžetinė įstaiga įgyvendinanti ikimokyklinio ir priešmokyklinio ugdymo programas.

Direktorė − Jolanta Garunkštienė , III vadybinė kvalifikacinė kategorija,

**2. Darbuotojai.** Viso − 19

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vadovai | | Ikimokyklinio ir  priešmokyklinio  ugdymo pedagogai | | Švietimo pagalbos specialistai | | Meninio ugdymo mokytojai | | Kiti  darbuotojai | |
| Skaičius | Etatai | Skaičius | Etatai | Skaičius | Etatai | Skaičius | Etatai | Skaičius | Etatai |
| 1 | 1 | 5 | 4,87 | 1 | 0,75 | 1 | 0,25 | 11 | 10,58 |

**3. Ugdytiniai.**

|  |  |  |  |  |  |
| --- | --- | --- | --- | --- | --- |
| Amžius | 2017 metai | | | 2016 metai | |
| **2017-01-01** | **2017-09-01** | **2017-12-31** | **2016-01-01** | **2016-12-31** |
| Ikimokyklinis | 41 | 45 | 41 | 34 | 35 |
| Priešmokyklinis | 9 | 10 | 9 | 19 | 14 |
| **Viso:** | 50 | 55 | 50 | 53 | 49 |

3.1. Specialiųjų poreikių vaikai.

|  |  |  |
| --- | --- | --- |
| Bendras vaikų skaičius  2017-12-31 | Vaikų skaičius, kuriems per 2017 metus buvo rekomenduota suteikti  specialiąją pedagoginę pagalbą | Vaikų skaičius, kuriems per 2017 metus buvo suteikta specialioji pedagoginė pagalba |
| 18 | 26 | 26 |

3.2. Vaikų išlaikymas įstaigoje.

Mokesčio už vaikų išlaikymą ugdymo įstaigoje lengvatos (2017-12-31 duomenimis) buvo suteiktos 26 vaikams.

|  |  |  |  |  |
| --- | --- | --- | --- | --- |
| 50 proc. lengvata  (šeima augina 3 ir daugiau vaikų) | 50 proc. lengvata  (vidutinės pajamos vienam nariui neviršija LRV nustatytų remiamų pajamų) | 50 proc. lengvata  (vienam iš tėvų nustatytas  0-40 proc.  darbingumo lygis) | Atleista šeima nuo mokesčio  (gauna socialinę  paramą) | Atleista šeima nuo mokesčio  (vaiko neįgalumas) |
| 6 vaikai  ( 13 proc.) | 9 vaikai  ( 17 proc.) | 1 vaikas  ( 2 proc.) | 9 vaikai  ( 19 proc.) | 1 vaikas  ( 2 proc.) |

**4. Biudžetas.**

|  |  |  |
| --- | --- | --- |
| Finansavimo šaltiniai | Gauta 2017 m.( Eur) | Panaudota 2017 m ( Eur) |
| Savivaldybės biudžeto lėšos | 117971 | 118058 |
| Mokinio krepšelio lėšos | 51138 | 51138 |
| 2 proc. GM lėšos | 147 | - |
| Specialiųjų programų lėšos (tėvų mokesčiai): | 9336 | 9336 |
| mitybai | 8100 | 8100 |
| ugdymo ir kt. prekėms | 1236 | 1236 |
| Nemokamas maitinimas | 632 | 632 |
| Parama, labdara („Žemaitijos pienas“) | 104 | 15 |
| Savivaldybės lėšos iš statybos ir infrastruktūros plėtros skyriaus | 1000 | 1000 |
| komunalinės paslaugos | 16186 | 16184,99 |

**5. Įstaigos veikla ir rezultatai 2017 metais**.

2017 metais lopšelio-darželio prioritetinės veiklos kryptys buvo - užtikrinti ikimokyklinio ir priešmokyklinio ugdymo kokybę ir kaitą; įgyvendinti priemones, stiprinančias vaikų sveikatą, sveikos gyvensenos sampratą, įgūdžių formavimą.

Pagrindiniai uždaviniai įgyvendinant prioritetus: ugdyti vaikų pilietiškumą, pasididžiavimo tautos kultūra, savo Tėvyne jausmą; užtikrinti ugdymo kokybę, ugdymo metodų įvairovę; įgyvendinti priemones, stiprinančias vaikų sveikatą, sveikos gyvensenos sampratą, įgūdžių formavimą; kurti kokybišką, saugią, ugdančią įstaigos aplinką.

Išsikeltų tikslų ir uždavinių įgyvendinimui įstaigoje 2017 metais buvo vykdomi projektai:

1.„Žiemos džiaugsmai ir rūpesčiai“ sausio mėnesį.

2.„Per Lietuvą“ vasario mėnesį.

3.„Lai skamba lietuviškas žodis“ kovo mėnesį.

4.„Čyru- vyru pavasaris“ kovo mėnesį.

5.„Nupinkim šeimos vaivorykštę“ gegužės mėnesį.

6.„Rudens dirbtuvės“ rugsėjo mėnesį.

7.„Sportuoti kartu – labai smagu“ spalio mėnesį.

8„Duonutė – pyragų močiutė“ lapkričio mėnesį.

9.„Kalėdų stebuklo belaukiant“ gruodžio mėnesį .

Jų metu vykdėme ugdomąsias ir pažintines veiklas glaudžiai bendradarbiaudami su visa lopšelio-darželio bendruomene (ypatingai stengėmės įtraukti vaikų tėvus), kitais socialiniais partneriais: rajono ikimokyklinėmis įstaigomis, Obelių vaikų globos namų, Obelių bendruomenės ir seniūnijos, Obelių gimnazijos ir bibliotekos bendruomenėmis, Skemų socialiniais globos namais, Rokiškio rajono švietimo centru.

Organizuotos atvirų durų dienos lopšelio-darželio bendruomenei; projektas su Obelių vaikų globos namų auklėtiniais „Svajokliai“; vaikų kūrybinių darbelių parodos: „Gedimino sapnas“, „Užgavėnių kaukė“; tautinė savaitė „Su gimtadieniu, Lietuva“; ikimokyklinio ir priešmokyklinio amžiaus vaikų piešinių paroda „Gražiausi lietuviški žodžiai“; „Žalioji palangė“ – augalų lauko lysvei sėjimas, sodinimas, stebėjimas, auginimas darže; „Kai užaugsiu – būsiu...“ (susipažinimas su tėvelių profesijomis - išvykos į tėvų darbovietes, arba tėvelių dalyvavimas veiklose); lopšelio-darželio bendruomenės šventinė „Jurginių mugė“; vaikų kūrybinių darbelių parodėlė Antanašės bibliotekoje „Plauk plauk, žuvytėle, Našio ežerėlin”; kūrybinė darbelių parodėlė „Rudens skrybėlaitė“ Obelių miesto bibliotekoje; svečiuose Obelių bibliotekoje „Pažintis su knygutėmis“. Knygutės „Bučkis prieš miegą“ pristatymas; Obelių miesto bibliotekos popietė „Mūsų kalbos įdomybės“ (valstybinės kalbos inspekcijos viršininkas D. Smalinskas, 4 knygų autorius A. Žilinskas, vaikų ansamblis „Obuoliukai“ ir lopšelio-darželio vaikai); vaikų piešinėlių parodėlė Obelių miesto bibliotekoje ,,Čyru-vyru pavasaris"; „Obelinė“ Obeliuose - Obelių lopšelio-darželio auklėtinių obuolinių gardumynų pristatymas, darželinukų kermošius „Mažųjų sveikinimas Obeliams“; sporto šventė lopšelio-darželio bendruomenei; „Sveikos mitybos“ diena su vaikų šeimomis, bei visuomenės sveikatos priežiūros specialiste; „Skanumėlis“ – tėvų ir vaikų sveiko maisto patiekalų paroda-degustacija, receptų sklaida grupės bendruomenėje; vaikų ir tėvelių kūrybinių darbų paroda "Lai gerumas gyvena mūsų širdyse"; dalyvavome Obelių gimnazija Kalėdinėje mugėje; „Dovanoju dalelę savo širdies“ (kalėdinių atvirukų gaminimas, dovanojimas Skemų socialinės globos namų gyventojams); „Laiško kelionė“ - susitikimas su Obelių pašto darbuotojais.

Dalyvavome Rokiškio rajono švietimo centro organizuotuose renginiuose ir konkursuose: rajoninėje kūrybinių darbų parodoje „Kambariniai seniai besmegeniai“; Rokiškio rajono Pandėlio UDC 3-6 metų amžiaus vaikų kūrybinės raiškos renginyje „Iš dainų ir šokių skrynelės“; Rokiškio rajono Juodupės lopšelio-darželio projekte „Sveikatos takeliu“; respublikinė priešmokyklinio ir pradinio amžiaus vaikų parodoje – konkurse „Margučiai per Rokiškį ritas...“; mokomojoje - ugdomojoje priešmokyklinio amžiaus vaikų saugaus eismo viktorinoje „Trijų švieselių miestelyje“ ir užėmėme trečią vietą; rajono sveikatinimo projekte „Sveikuolių sveikuoliai“.

Organizavome Rokiškio rajono ikimokyklinio amžiaus vaikų kūrybinės raiškos fiestą „Prijuostės teatras“; dalyvavome pilietinėje iniciatyvoje „Atmintis gyva, nes liudija“; veiksmo savaitėje „Be patyčių 2017“; akcijoje „Darom 2017“; suorganizavome akciją „Lopšelio-darželio alpinariumas“ įstaigos aplinkos gerinimui ir masažinio tako vaikams įrengimą lopšelio-darželio teritorijoje „Sveikatos takas“; vykdėme programą „Zipio draugai“ (siekiama mokyti vaikus pažinti jausmus, gebėti juos valdyti, susigyventi, kontroliuoti); vykdome respublikinį ikimokyklinio ugdymo įstaigų specialiųjų pedagogų ir logopedų prevencinį projektą „Žaidimai moko“; dalyvavome pilietinėje iniciatyvoje ,,Tolerancijos rankos“.

Įstaigoje vyko visuotiniai tėvų susirinkimai tema: „Vaiko auklėjimas be bausmių“ ir „Sveikatai palankaus maitinimo“ ir meniu pristatymas; grupės tėvų susirinkimai tema: „Kodėl reikia lavinti smulkiąją motoriką“ ir „Ugdymas skirtingo amžiaus vaikų grupėje“ .

**6. Vadovo indėlis tobulinant įstaigos administravimą.**

Inicijavau įstaigos 2017 metų veiklos planų rengimą, suburdama darbo grupes, kurios dalyvavo rengiant planus ir kitus įstaigos veiklos organizavimo dokumentus.

Didelį dėmesį skyriau kryptingam pedagogų bei kitų darbuotojų kvalifikacijos tobulinimui. Pedagogai dalijosi gerąja darbo patirtimi, pristatydami parengtus projektus, pranešimus, gilino savo žinias kvalifikaciniuose seminaruose 172 valandas, dalyvavo konferencijose. Darbuotojų profesinis tobulėjimas įtakojo ugdymo turinio kaitą ir darbo kokybę.

Skatinau darbuotojų iniciatyvas padėkomis ir edukacinėmis išvykomis, inicijavau ir organizavau tradicinius renginius, išvykas, stiprinau veiklos motyvaciją ir bendrą atsakomybę už įstaigos veiklos rezultatus.

Vykdžiau ir analizavau veiklos rezultatus, nuolat tikrinau planavimą grupėse. Įgyvendinau įstaigos strateginiame veiklos plane numatytus veiklos prioritetus.

Telkiau įstaigos bendruomenę atsakingam ir tikslingam biudžeto lėšų panaudojimui.

Inicijavau ir organizavau materialinės bazės atnaujinimą ir turtinimą. Visoms 3 ikimokyklinėms grupėms nupirkti žaidimų baldai, ūkinis ir minkštas inventorius. Vaikams sudaryta jų poreikius atitinkanti aplinka, iš dalies atnaujintas inventorius, įsigyta naujų ugdymo priemonių, sporto inventoriaus, žaislų, ugdomosios literatūros, žaidimų kambarys papildytas minkštais žaidimų komplektais, visoms grupių prausykloms nupirktos naujos rankšluostinės, nauji rankšluosčiai. Grupių rūbinėlėse nupirkti kamštiniai stendai, veidrodis. Visose grupių virtuvėlėse ir lopšelio-darželio virtuvėje nupirkta profesionali virtuvinė įranga: stelažai, stalai su plautuvėmis, spintelė su slankiojančiom durim, indų džiovyklos, kiti smulkūs virtuvės reikmenys. Dalinai atnaujintos vaikų lovos ir minkštas inventorius.

Telkiau bendruomenę edukacinių, įstaigos vidaus ir išorinių erdvių atnaujinimui. Suremontuotos lopšelio-darželio laiptinės ir koridorius, sporto salės grindys. Užsandarinti ir apšiltinti langai. Suremontuota žaidimų kambario prieškambaris. Atlikti kosmetiniai remontai grupių virtuvėlėse ir įstaigos virtuvėje. Įstaigos kieme įrengtas alpinariumas ir pradėtas rengti sveikatos takas vaikams

Inicijavau ikimokyklinio ir priešmokyklinio ugdymo vaikų maitinimo valgiaraščių atnaujinimą, sveikatai palankaus vaikų maitinimo organizavimui. Koordinavau vaikų maitinimo organizavimą „Pienas vaikams“ ir „Vaisiai vaikams“ programose.

Lopšelyje-darželyje įgyvendinama personalo formavimo politika yra aiški ir skaidri, pagrįsta ikimokyklinio ugdymo įstaigos veiklos tikslais ir uždaviniais. Lopšelyje-darželyje dirba pakankamai kvalifikuotų auklėtojų bei aptarnaujančio personalo. Jų išsilavinimas ir kvalifikacija leidžia užtikrinti darželio uždavinių įgyvendinimą ir optimaliai tenkinti vaikų ugdymo(si) poreikius.

Personalo funkcijos atitinka įstaigos veiklos specifiką, bendruomenės poreikius, yra aiškiai apibrėžtos darbuotojų funkcijos, teisės ir pareigos, sudarytos lygios galimybės tobulėti (kelti kvalifikaciją).

Vykdžiau kolegialias diskusijas apie darbo kokybę ir iškilusių problemų sprendimo būdus, apie tai, kokius darbus turėtume nuveikti, kad keistųsi ir tobulėtų mūsų įstaiga, labiau įtrauktume vaikų tėvus į įstaigos gyvenimą, o pedagogai siektų naujos kokybės savo darbe.

Tėvams sudariau geras sąlygas bendrauti su darželio pedagogais bei specialistais tiesiogiai ar virtualiai per grupių Facebook, Skype socialinius tinklapius, internetinę įstaigos svetainę. Teikiama prieinama, aiški, sisteminga informacija apie darželio darbo aspektus, švietimo politiką internetinėje įstaigos svetainėje [www.obeliuld.lt](http://www.obeliuld.lt) ir informaciniuose stenduose, individualiose konsultacijose.

Įstaigos atmosfera demokratiška, grindžiama skaidrumo, teisingumo bei lygių galimybių principu. Nuolat palaikau ir skatinu pedagogų aktyvumą, vertinu ir diegiu jų idėjas. Bendruomenės nariai žino savo vaidmenį ir prisiima atsakomybę.

**7. Materialinės bazės pokyčiai.**

7.1. Įsigyta.

|  |  |  |
| --- | --- | --- |
| Priemonės pavadinimas | Panaudotos lėšos (Eur) | Finansavimo šaltiniai |
| Pakabinamų Rankšluostinių 12 vnt. | 258,00 | Spec. programų lėšos |
| Virtuvės stalas su lentyna | 355,17 | Spec. programų lėšos |
| Indų džiovintuvai 3 vnt. | 36,24 | Spec. programų lėšos |
| Spalvoti kamštiniai stendai 16 vnt. | 127,09 | Spec. programų lėšos |
| Rankšluosčiai 116 vnt. | 115,04 | Spec. programų lėšos |
| Skaičiuotuvas | 19,32 | Spec. programų lėšos |
| Veidrodis | 36,61 | Biudžeto lėšos |
| Virtuvės stalai su lentynom 2 vnt. | 272,34 | Biudžeto lėšos |
| Kepimo skardos 2 vnt. | 43,68 | Biudžeto lėšos |
| Nerūdijančio plieno dubuo | 17,28 | Biudžeto lėšos |
| Plautuvės stalui 2 vnt. | 91,35 | Biudžeto lėšos |
| Sniego stūmiklis | 38,01 | Biudžeto lėšos |
| Pakabinamos indų džiovyklos 3 vnt. | 453,53 | Biudžeto lėšos |
| Stelažai indams 3 vnt. | 660,55 | Biudžeto lėšos |
| Stalai su plautuvėm ir lentynom 3 vnt. | 980,98 | Biudžeto lėšos |
| Stalas su slankiojančiom durelėm | 420,64 | Biudžeto lėšos |
| Reguliuojamo aukščio kėdė | 75,87 | Biudžeto lėšos |
| Vaikiškų lovų 13 vnt. | 740,87 | Biudžeto lėšos |
| Čiužinukai lovytėm 8 vnt. | 136,32 | Biudžeto lėšos |
| Pakabinamas ekranas | 105,27 | Mokinio krepšelis |
| Sienos dekoracijos „Garvežys“ 2 vnt. | 138,40 | Mokinio krepšelis |
| Žaidimų kambario pertvarėlė | 42,16 | Mokinio krepšelis |
| Medžiaginis kalendorius | 74,15 | Mokinio krepšelis |
| Teatro lėlių rinkiniai 2 vnt. | 55,31 | Mokinio krepšelis |
| Bevielis mikrofonas 2 vnt. | 80,00 | Mokinio krepšelis |
| Dvipusės magnetinės lentos 3 vnt. | 99,00 | Mokinio krepšelis |
| Kamuoliai 7 vnt. | 114,00 | Mokinio krepšelis |
| Vaikiška virtuvėlė | 137,95 | Mokinio krepšelis |
| Vaikiška viryklė | 91,16 | Mokinio krepšelis |
| Balta magnetinė markerinė lenta | 42,00 | Mokinio krepšelis |
| Magnetinis raidynas | 20,99 | Mokinio krepšelis |
| Smėlio laikrodžių rinkinys | 34,64 | Mokinio krepšelis |
| Antspaudai „Metai“ | 22,90 | Mokinio krepšelis |
| Antspaudai „Skaičiai“ | 21,30 | Mokinio krepšelis |
| Įvairūs žaislai ir žaidimai | 136,52 | Mokinio krepšelis |
| Spauda ir literatūra | 89,38 | Mokinio krepšelis |
| VISO: | 6184,02 |  |

7.2. Remonto darbai, fizinės aplinkos gerinimas.

|  |  |  |
| --- | --- | --- |
| Atlikti darbai | Panaudotos lėšos (Eur) | Finansavimo šaltiniai |
| Atliktas kosmetinis įstaigos laiptinių remontas | 300,00 | Įstaigos biudžeto lėšos |
| Užsandarinti įstaigos pastato langai | 1000,00 | Rokiškio rajono savivaldybės statybos ir infrastruktūros plėtros skyrius |
| Išdažytas įstaigos koridorius | 80,00 | Įstaigos biudžeto lėšos |
| Suremontuota žaidimų kambario prieškambaris | 260,00 | Įstaigos biudžeto lėšos |
| Atliktas kosmetinis virtuvės remontas | 90,00 | Įstaigos biudžeto lėšos |
| Atlikti kosmetiniai remontai grupių virtuvėlėse | 240,00 | Įstaigos biudžeto lėšos |
| Įrengtas alpinariumas įstaigos kieme | 50,00 | Paramos, labdaros lėšos |
| Pradėtas rengti sveikatos takas vaikams | 50,00 | Paramos, labdaros lėšos |
| VISO: | 2070,00 |  |

**8. 2017 metais atlikti patikrinimai.**

**9. Pagrindinės problemos ir veiklos perspektyvos 2018 metams.**

|  |  |  |  |
| --- | --- | --- | --- |
| Eil.  Nr. | Problema | Argumentai | Pasiūlymai problemai spręsti |
| 1. | Įstaigos teritorijos tvoros keitimas | Pažeidžiamas LIETUVOS HIGIENOS NORMOS HN 75:2016 „IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMO BENDRIEJI SVEIKATOS SAUGOS REIKALAVIMAI“ 17 punktas | Reikalingos papildomos lėšos iš savivaldybės |
| 2. | Įstaigos teritorijos šaligatvių remontas | Pažeidžiamas LIETUVOS HIGIENOS NORMOS HN 75:2016 „IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMO BENDRIEJI SVEIKATOS SAUGOS REIKALAVIMAI“ 12.1. punktas | Reikalingos papildomos lėšos iš savivaldybės |
| 3. | Įstaigos teritorijos įvažiavimo ir kiemo remontas | Pažeidžiamas LIETUVOS HIGIENOS NORMOS HN 75:2016 „IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMO BENDRIEJI SVEIKATOS SAUGOS REIKALAVIMAI“ 12.1. punktas | Reikalingos papildomos lėšos iš savivaldybės |
| 4. | Įstaigos pastato fasado remontas | Pažeidžiamas LIETUVOS HIGIENOS NORMOS HN 75:2016 „IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMO BENDRIEJI SVEIKATOS SAUGOS REIKALAVIMAI“ 12.1 punktas | Reikalingos papildomos lėšos iš savivaldybės |
| 5. | Avarinio išėjimo laiptų remontas | Pažeidžiamas LIETUVOS HIGIENOS NORMOS HN 75:2016 „IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMO BENDRIEJI SVEIKATOS SAUGOS REIKALAVIMAI“ 24 punktas | Remontą atliksime įstaigos biudžeto lėšomis |
| 6. | Įstaigos salės sienų remontas | Salės sienų tapetai atplyšę, dėmėti, neestetiškai atrodantys | Remontą atliksime įstaigos biudžeto lėšomis |
| 7. | Vaikų tualetų kosmetinis remontas | Pažeidžiamas LIETUVOS HIGIENOS NORMOS HN 75:2016 „IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMO BENDRIEJI SVEIKATOS SAUGOS REIKALAVIMAI“ 45 punktas | Remontą atliksime įstaigos biudžeto lėšomis |

Direktorė Jolanta Garunkštienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Lopšelio-darželio tarybos 2018 m. sausio 26 d.

posėdžio protokoliniu nutarimu Nr. 1